b'\n_START_ARTICLE_\nDedek Mraz \xc5\xbee gre\n_START_SECTION_\nVsebina\n_START_PARAGRAPH_\nAvtorica skozi pesem predstavlja enega izmed svetih mo\xc5\xbe, in sicer Dedka Mraza ter izra\xc5\xbea tradicijo njegovega praznika, ki je zna\xc4\x8dilna za na\xc5\xa1o kulturo. Spodbuja konstruktivno vedenje in vrednote posameznika ter je kriti\xc4\x8dna do neprimernega vedenja. Poudarja pomembnost izmi\xc5\xa1ljenega lika Dedka Mraza, predvsem za otroke, in njihovo radost ob njegovemu prihodu.\n_START_SECTION_\nAnaliza\n_START_PARAGRAPH_\nV pesmi Dedek Mraz \xc5\xbee gre je avtorica predstavila Dedka Mraza in njegov pomen za otroke. Pesem je zgrajena iz \xc5\xa1tirinajst kitic, kitica pa iz dvanajst verzov. Avtorica je uporabila razli\xc4\x8dne retori\xc4\x8dne figure: iteracije (Pa vsakr\xc5\xa1ne igra\xc4\x8de!; Pa sanke!; Pa copatke!), vzkliki (kdor je sirov z \xc5\xbeivalmi, ni\xc4\x8desar ne dobi!; Le komu je do spanja!; Morda dobimo \xc5\xbeogo!), ukrasni pridevki (pravlji\xc4\x8dni ti\xc5\xa1ini: ve\xc4\x8dni sneg; za\xc4\x8darani odmev), personifikacije (Ko pa prikima zima; ko sonce le od dale\xc4\x8d premra\xc5\xbeeno me\xc5\xbeika; Visoka skalna gora, ki pod nebo kipi).'